**แบบรายงานผลความรู้สัมมาชีพชุมชน (แบบ 1)**

**(ประเภท : ความรู้สัมมาชีพ)**

**....................................................**

**1. หมวดหมู่อาชีพ ให้ใส่เครื่องหมาย ( / ) หน้าตัวเลือกตามประเภทอาชีพ**

 (สามารถตอบได้มากกว่า 1 หมวดหมู่

 1.1 ( 🗸) เกษตรกรรม

 1.2 ( ) ท่องเที่ยวชุมชน

 1.3 ( ) อื่นๆ (โปรดระบุ................................................)

 1.4 ( ) การแปรรูปอาหาร

 1.5 ( ) การแปรรูปเครื่องดื่ม

 1.6 ( ) การแปรรูปผ้าและเครื่องแต่งกาย

 1.7 ( ) การแปรรูปของใช้และเครื่องประดับ

 1.8 ( ) การแปรรูปสมุนไพรที่ไม่ใช่อาหาร

**2. ชื่อองค์ความรู้**

...........................เทคนิคการปลูกปาล์มน้ำมัน.............................................................................

**3. ชื่อเจ้าขององค์ความรู้**

นาย/นาง/นางสาว........อับดุลรอมัน แวนาแว..................................................

**4. ที่อยู่**

บ้านเลขที่....๑๑๗........ หมู่ที่........๓........ ตำบล....คลองใหม่.... อำเภอ......ยะรัง....... จังหวัดปัตตานี

 รหัสไปรษณีย์....๙๔๑๖๐........... หมายเลขโทรศัพท์...... 087-๒923860..........................................

**5. ความเป็นมา/แรงบันดาลใจ/เหตุผลที่ทำ**

แรงบันดาลใจในการปลูกปาล์มนั้น เกิดขึ้นประมาณปี พ.ศ. ๒๕๔๙ มีงบประมาณจากโครงการพระราชดำริที่ให้การสนับสนุนในเรื่องของการปลูกปาล์ม โดยมีการสนับสนุนพันธุ์ปาล์ม การยกร่อง และสนับสนุนปุ๋ย โดยเน้นพื้นที่นาร้าง และที่ดินสวนยางพาราที่ไม่ใช้ประโยชน์ให้กับประชาชนที่สนใจ รวมถึงมีการศึกษาดูงานจากแหล่งเรียนรู้ศูนย์พิกุลทองจังหวัดนราธิวาส โดยได้ไปเรียนรู้เทคนิคการปลูกปาล์มน้ำมัน ในการปลูกปาล์ม ปัจจุบันได้มีการปลูกปาล์มในพื้นที่ตัวเองประมาณ ๑๓ ไร่ ผลผลิตของต้นปาล์มขึ้นอยู่กับการเลี้ยงดู การใส่ปุ๋ย ผลผลิตของปาล์มจำหน่ายได้กิโลกรัมละ ๖ บาท สามารถเก็บผลผลิต ๑๕ วัน/ครั้ง ปลูก ๓ ปี สามารถเก็บผลผลิตได้ ผลผลิตสามารถไปใช้ทำขนม สบู่ น้ำมันไบโอดีเซลล์ ฯลฯ

**6. วัตถุประสงค์**

 1) เพื่อเพิ่มรายได้ให้กับครัวเรือน

 2) เพื่อใช้ที่ดินว่างเปล่าให้เกิดประโยชน์

 3) เพื่อรองรับพืชเศรษฐกิจที่กำลังเจริญเติบโตในอนาคต

 4) เพื่อสามารถประกันความเสี่ยงในเรื่องของสภาวะสิ่งแวดล้อมที่แปรเปลี่ยน เพื่อปาล์มน้ำมันเป็นพืชที่ทนต่อความร้อน

**7. วัตถุดิบ (ถ้ามี)**

 1) .ที่ดินที่เหมาะแก่การเพาะปลูก

 2) พันธุ์ปาล์มน้ำมัน

 3) ปุ๋ยที่ใช้ในการเพาะปลูก

**8. อุปกรณ์**

 1) เครื่องจักรกลสำหรับยกร่อง

 2) มีด/มีดพร้า/ขวาน สำหรับโค่นเอาผลผลิต

 3) อุปกรณ์ใส่ปุ๋ย

 4) อุปกรณ์สำหรับใช้ยาศัตรูพืช

**9. กระบวนการ/ขั้นตอน**

**1. การบุกเบิกพื้นที่**

เป็นการโค่นทำลายต้นไม้ที่ไม่ต้องการหรือพืชอื่นออกไปจากพื้นที่หลังจากนั้นควรไถปรับสภาพดินและปรับพื้นที่
 **2. การทำถนนและร่องระบายน้ำในแปลงปลูก**

• เพื่อใช้สำหรับขนส่งวัสดุทางการเกษตร เช่น ต้นกล้าพันธุ์ปาล์มน้ำมัน ปุ๋ยเคมี สารกำจัดวัชพืช รวมทั้งขนส่งผลผลิตทะลายปาล์มสดเพื่อจำหน่าย
 • การทำร่องระบายน้ำควรทำควบคู่ไปพร้อมกับการทำถนน โดยมีลักษณะเป็นรูปตัววี
 **3. การปรับพื้นที่สำหรับปลูกปาล์มน้ำมัน**

 **• การปรับพื้นที่ลุ่มและมีน้ำท่วมถึง**
 ในกรณีของพื้นที่ที่เป็นที่ลุ่ม มีน้ำขัง จำเป็นอย่างยิ่งที่ผู้ปลูกปาล์มน้ำมันจะต้องยกร่องและขุดคูระบายน้ำ โดยให้เนินดินบนสันร่องที่จะปลูกปาล์มน้ำมันอยู่สูงกว่าระดับน้ำที่ท่วมขัง พร้อมทั้งขุดร่องหรือคูระบายน้ำออกไปจากแปลงปลูก เพื่อไม่ให้น้ำท่วมขังบริเวณโคนต้นปาล์มน้ำมัน

 **๔. การปลูกปาล์มน้ำมัน**
 1. **การเตรียมหลุมปลูก**ขุดหลุมปลูกขนาด 50x50x50 cm. ใส่ปุ๋ยหินฟอสเฟต (0-3-0) อัตรา250-500 กรัมต่อหลุม ผสมคลุกเคล้ากับ ดินบน
 2. **วิธีปลูก**ตัดถุงพลาสติกออก อย่าให้ดินแตก นำต้นกล้าปาล์มน้ำมันวางใส่หลุมและกลบให้แน่น (กรณีมีลมแรงควรปักไม้ผูกเชือกกันลมโยก)

**10. ข้อพึงระวัง**

1.ตัดทะลายปาล์มน้ำมันที่สุกพอดี คือทะลายปาล์มเริ่มมีผลร่วง ไม่ควรตัดทะลายที่ยังดิบอย ู่เพราะในผลปาล์มดิบยังมีสภาพเป็นน้ำและแป้งอยู่ ยังไม่แปรสภาพเป็นน้ำมัน ส่วนทะลายที่สุกเกินไป จะมีกรดไขมันอิสระสุก และผลปาล์มสดอาจมีสารบางชนิดอยู่ อาจเป็นอันตรายกับผู้บริโภคได้
 2.รอบของการเก็บเกี่ยวในช่วงผลปาล์มออกชุก ควรจะอยู่ในช่วง ๑๐-1๕ วัน
 3.ผลปาล์มลูกร่วงที่อยู่บริเวณโคนปาล์มน้ำมัน และที่ค้างในกาบต้นควรเก็บออกมาให้หมด
 4.ก้านทะลายควรตัดให้สั้นโดยต้องให้ติดกับทะลาย
 5.พยายามให้ทะลายปาล์มชอกช้ำน้อยที่สุด

**11. ข้อเสนอแนะ**

 ควรดำเนินการในฤดูแล้ง เพราะสะดวกในการใช้เครื่องจักรกล

**10. ความสามารถในการจำหน่าย/ให้บริการ**

 ผลผลิตของปาล์มจำหน่ายได้กิโลกรัมละ ๖ บาท สามารถเก็บผลผลิต ๑๕ วัน/ครั้ง ปลูก ๓ ปี สามารถเก็บผลผลิตได้ โดยมีตลาดภายในจังหวัดรองรับในการรับซื้อผลผลิตจากต้นปาล์ม เพื่อสร้างหลักประกันให้กับผู้ปลูกได้เป็นอย่างดี และผลผลิตดังกล่าวเป็นที่ต้องการของตลาด โดยปัจจุบันผลผลิตของต้นปาล์มสามารถนำไปใช้ประโยชน์ได้อย่างอย่าง ไม่ว่าจะเป็นการทำขนม ทำสบู่ ทำน้ำมัน และอื่นๆอีกมากหมาย

11. ภาพกิจกรรมที่ดำเนินการ (ไฟล์ภาพ jpg. แนบมาพร้อมไฟล์เอกสาร จำนวน 3 - 4 ภาพ)



